*Spis č.: 24-A2-2021* **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

 Ing. Peter Vrábel - poverený zastupovaním PTN, e-mail: ptn@smsz.sk , tel.: 0914 321 770

 Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

 Ing. Marcela Kaduková – sam. odb. ref. pre VO, e- mail: kadukova@smsz.sk, tel.: 055/7263 409

 JUDr. Katarína Ondášová – poverená vedením PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**2. Názov predmetu zákazky:**

„**Nákup kremačného mlynčeka**“

Zákazka je na: dodanie tovaru

**3. Opis predmetu zákazky:**

Predmetom zákazky je nákup a dodanie kremačného mlynčeka vrátane montáže a zaškolenia obsluhy na mieste plnenia.

**Min. technická špecifikácia:**

1. Zariadenie je vhodné na mletie ľudských ostatkov po spopolnení.
2. Zariadenie musí pracovať automaticky.
3. Čas mletia do 20 minút.
4. Zariadenie sa musí vedieť vysporiadať a nesmie sa poškodiť kovovými ostatkami z truhiel a spopolnených tiel, tieto kovové časti sa musia dať po ukončení mletia jednoducho oddeliť a sústrediť.
5. Veľkosť zŕn popola po ukončení mletia nesmie presahovať 2mm.
6. Časť mlynčeka kde prebieha mletie musí byť samostatne vzduchotesne uzatvárateľná.
7. Nakoľko verejný obstarávateľ využíva kremačné pece typu EW a typu TABO mlynček musí byť kompatibilný s nádobami určenými na pozostatky po spopolnení používanými pri týchto kremačných peciach ( Príloha č. 4 – Obrazová časť - Vzor nádob). Veľkosť nádob 350 mm x 350 mm x 350 mm.
8. Nádoba na popol musí byť ľahko a bezprašne pripojiteľná k mlynčeku.
9. Mlynček musí byť teplovzdorný, musí byť schopný pracovať pri teplote nádoby s pozostatkami min. 100 °C. Vonkajší plášť mlynčeka nesmie pri náhodnom dotyku obsluhy spôsobiť popáleniny.
10. Mlynček musí mať stabilnú konštrukciu. Počas mletia nesmie skákať, kývať sa, alebo pohybovať sa po miestnosti.
11. Maximálne hlukové zaťaženie do 65dB.
12. Zariadenie mlynčeka musí byť vzduchotesne uzavreté s takým odsávaním aby nedochádzalo k úniku prachu do miestnosti. Prefiltrovaný vzduch požadujeme vyviesť mimo miestnosti do vonkajších priestorov.
13. Zariadenie musí byť opatrená filtrom prachových častíc ktorý je možné vyčistiť, alebo vymeniť.
14. Filtrácia a odsávanie musí byť v prevádzke počas vkladania pozostatkov, počas mletia a pri vyberaní popola.
15. Popol je v zariadení po ukončení mletia automaticky presypaný do úradnej urny, počas presypávania do urny nesmie do miestnosti unikať prach. K zariadeniu musí byť pohodlný prístup
16. Zariadenie bude poháňané el. prúdom 380V alebo 220V
17. Zariadenie musí spĺňať požiadavky pre označenie CE .

 18. Celé zariadenie sa musí dať vypnúť jedným vypínačom dostupným v blízkosti zariadenia

**Osobitné požiadavky na plnenie:**

* Tovar musí byť nový, nepoužitý, nepoškodený.
* Súčasťou dodávky je aj návod na prevádzku v slovenskom alebo českom jazyku.
* Záručný a pozáručný servis realizovaný do 48 hod. po nahlásení poruchy.
* Nedodržanie ktorejkoľvek podmienky a požiadavky objednávateľa uvedenej vo výzve na predloženie ponuky sa považuje za podstatné porušenie zmluvy dodávateľom.
* Nedodržanie termínu plnenia sa považuje za podstatné porušenie zmluvy.
* Záručná doba na zariadenie 2 roky.

**4. Predpokladaná hodnota zákazky: 20 000** € **bez DPH**

**5. Množstvo alebo rozsah predmetu zákazky: Na celý predmet zákazky**

**6. Základné zmluvné podmienky:**

* Miesto plnenia predmetu zákazky: Prevádzková budova Krematória, Zelený Dvor 2702/1, 040 13 Košice.
* Termín dodávky: **Do 90 kalendárnych dní od účinnosti zmluvy.**
* Splatnosť faktúr: **Do 30 dní od jej doručenia.** **Platba sa uskutoční bezhotovostným prevodom po dodaní tovaru.**
* Zmluvné podmienky – príloha č. 3 tejto Výzvy.
* Verejný obstarávateľ si vyhradzuje právo spresniť podmienky zmluvy s úspešným uchádzačom.
* Predmet zákazky bude financovaný z kapitálového transferu verejného obstarávateľa na základe faktúry bez zálohovej platby. Fakturácia sa uskutoční po prevzatí tovaru verejným obstarávateľom a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 20.09.2021 do 10:00 hod.**

**8. Cena a spôsob určenia ceny:**

* Cena bude uvedená v € bez DPH aj s DPH
* Cena za predmet zákazky musí zahŕňať všetky náklady spojené s predmetom zákazky vrátane dopravy, montáže a zaškolenia obsluhy na mieste plnenia.Cena uvedená v ponuke uchádzača bude stanovená ako pevná v € s DPH za celý predmet zákazky.
* Cena za súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH vrátane dodania, montáže, zaškolenia).

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Kúpna zmluva**

S úspešným uchádzačom bude uzatvorená Kúpna zmluva. Záväzný návrh kúpnej zmluvy je prílohou č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v kúpnej zmluve, ktorá bude uzavretá s úspešným uchádzačom. **Verejný obstarávateľ si vyhradzuje právo spresniť podmienky kúpnej zmluvy s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- § 32 ods. 1 písm. e) ZVO – t. j. uchádzač je oprávnený poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

- § 32 ods. 1 písm. f) ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf - u uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona (Príloha č. 2 Výzvy).

**Ponuka musí obsahovať:**

- **Aktuálny výpis** z Obchodného registra / Živnostenského registra (Naskenovaný doklad), vložený do systému JOSEPHINE,

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

- **Konkrétny opis** – špecifikácia ponúkaného predmetu zákazky, vložený do systému JOSEPHINE vo formáte pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača.

**- Kúpnu zmluvu** (Príloha č. 3 tejto Výzvy), vyplnenú a podpísanú uchádzačom (jeho štatutárnym zástupcom resp. ním splnomocnenou osobou).

- **Cenovú ponuku** (Príloha č. 1 tejto Výzvy).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

 Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

 Úspešný uchádzač bezodkladne, najneskôr však do 5 pracovných dní odo dňa doručenia výzvy na podpis zmluvy doručí 2x podpísanú Kúpnu zmluvu, vrátane príloh na adresu verejného obstarávateľa uvedenú v bode 1 tejto výzvy.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

 Verejný obstarávateľ si vyhradzuje právo zrušiť použitý postup zadávania zákazky ak cenová ponuka úspešného uchádzača bude vyššia ako predpokladaná hodnota zákazky.

**15. Ďalšie informácie verejného obstarávateľa:**

- Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

- Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Záručná doba na zariadenie min. 24 mesiacov podľa právnych predpisov Slovenskej republiky.

- **Úspešný uchádzač** **pri dodaní tovaru** **predloží:** relevantné certifikáty k výrobku /vyhlásenia o zhode ak sú povinné pre tento druh produktu, návod na použitie, podrobný popis produktu (technické parametre, návod a spôsob použitia), technický popis produktu v slovenskom alebo českom jazyku a produktový list v slovenskom alebo českom jazyku.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine.

**Kontaktná osoba za verejného obstarávateľa**:

Ing. Peter Vrábel – poverený zastupovaním PTN, e-mail: ptn@smsz.sk , tel.: 0914 321 770

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

f) ak bude cena za predmet zákazky vyššia ako nami predpokladaná hodnota zákazky.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania zmluvy.**

 Schválila: Ing. Marta Popríková

 riaditeľka

Prílohy: 4x Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Zmluva o dielo

 Príloha č. 4 – Obrazová časť – vzor nádob